Müshi tachikua: Chi Maleiwakai, nnojoishi naꞌalijirüin chi Nüchonkai, chi Wasenyotsekai Jesucristo. Nüjütüin nia waꞌakamüin süpüla ouktaa waaꞌujee. Sükajee tüü, tatüjaa aaꞌulu sünain nnojolüin kasain asütajatüin joo waalii nüpüla Maleiwa. Jaꞌitairü kasain alatüin wamüin kataiwaꞌaya woꞌu, jaꞌitaina ouktüin waya, ayateena waya alin nüpüla. Jaꞌitakaja nooꞌuleꞌereein chi Maleiwakai tü yolujaakalüirua ooꞌulaka na aapiee chakana iipünaa suulia alin waya nüpüla, ayateena alin waya nüpüla. Jaꞌitakaja tü alatakat wamüin jooluꞌu je mapeena, jaꞌitakaja tü naaꞌinreekat na sülaülashiikana mma, jaꞌitakaja tü alatakat chaa sirumatuꞌupünaa je shiinaluꞌupünaa mmakat, jaꞌitakaja tü süchekakat wapüleerua süpüshua tü akumajuushikalüirua, nnojotsü suuꞌuleꞌerüinjachin chi Maleiwakai suulia alin waya nüpüla.
Así está escrito: «Por tu causa siempre nos llevan a la muerte; ¡nos tratan como a ovejas para el matadero!»